 Vedtægter for Kulturgruppen Fru Marthe (CVR 31971918)

**Stk. 1 NAVN**

Foreningens navn er: *Kulturgruppen Fru Marthe*

**Stk. 2 FORMÅL**

Formålet med foreningens virke er, via forskellige initiativer, at styrke kulturlivet i lokalområdet

**Stk. 3 STED**

Foreningen hører hjemme i Karise

**Stk. 4 AKTIVITETER**

Foreningen kan-alene eller sammen med andre- tage initiativ til aktiviteter af kulturel karakter

**Stk. 5 MEDLEMSKAB**

Som medlem kan optages enkeltpersoner, som respekterer foreningens bestemmelser. Hvis et medlem ikke lever op til- eller agerer i strid med foreningens vedtægter, kan medlemmet ekskluderes

**Stk. 6 BESTYRELSE**

Foreningens interesser varetages af en bestyrelse på mindst 5 personer. Formand og kasserer vælges for 2 år- formanden på valg i ulige år, kassereren i lige år. Øvrige bestyrelsesmedlemmer vælges for 2 år. Bestyrelsen fastsætter selv sin forretningsorden. Der tages referat fra alle møder. Afgørelser træffes ved simpel stemmeflertal. Bestyrelsen er kun beslutningsdygtig såfremt mindst 3 medlemmer er tilstede.

**Stk. 7 VALG TIL BESTYRELSE**

Ethvert medlem kan vælges til foreningens bestyrelse. Medlemmet skal ved valg til bestyrelsen gøres bekendt med krav fra pengeinstitutter om fremvisning af ID samt personlige oplysninger i henhold til *lov om hvidvask*

**Stk. 8 GENERALFORSAMLING**

På første møde i januar vælges bestyrelse i henhold til stk. 6 Indkaldelse til generalforsamling sker via hjemmesiden www.frumarthe.dk senest 14 dage før og skal indeholde dagsorden.

**Stk. 9 DAGSORDEN**

1. Valg af dirigent (kan om fornødent udelades)
2. Formandens beretning
3. Kassererens fremlæggelse af regnskab til godkendelse
4. Indkomne forslag
5. Fastsættelse af kontingent for det kommende år
6. Valg af formand/kasserer (se stk. 6)
7. Valg af bestyrelsesmedlemmer
8. Eventuelt (der kan ikke besluttes noget under dette punkt)

**Stk. 10 ØKONOMI**

10.1 Foreningens regnskabsår løber fra 1/1-31/12.

10.2 Kassereren indkasserer indtægter og betaler de af bestyrelsen godkendte regninger, fører kassebog over samtlige indtægter og udgifter samt udarbejder foreningens årsregnskab.

10.3 Foreningens beholdning indsættes på en for foreningen gunstig bankkonto.

10.4 Foreningens overskud skal anvendes i overensstemmelse med stk. 2

10.5 Foreningens økonomi er primært baseret på sponsorater-sekundært på entreindtægter.

**Stk. 11 TEGNING og HÆFTELSE**

11.1 Foreningen tegnes udadtil af formand eller kasserer.

11.2 Medlemmer og bestyrelse hæfter ikke personligt eller solidarisk for foreningens forpligtelser.

11.3 Foreningen hæfter kun med sin formue.

**Stk. 12 VEDTÆGTSÆNDRINGER**

Vedtægtsændringer kræver vedtagelse på generalforsamlingen med 2/3 flertal af de afgivne stemmer.

**Stk. 13 OPLØSNING**

13.1 Til opløsning af foreningen kræves vedtagelse på generalforsamlingen med 2/3 flertal af samtlige medlemmer. Opnås denne majoritet ikke er bestyrelsen berettiget til indkaldelse af en ekstra ordinær generalforsamling, senest 14 dage efter, hvor opløsningen kan vedtages med 2/3 flertal af de fremmødte.

13.2 Ved foreningens opløsning skal dens formue i det hele anvendes i overensstemmelse med foreningens formål, idet fordelingen anvises af den siddende bestyrelse.

Nærværende vedtægter er med underskrifter godkendt på møde: 31. maj 2021

og erstatter hermed de hidtil gældende ”bestemmelser for Kulturgruppen Fru Marthe”

Underskrifter:

Erik Ahrensberg Susanne Holm Jens Larsen

Eli Jacobi Nielsen Henning Christensen